**Úlohy na prijímacie skúšky zo slovenského jazyka**

1. **Prečítajte nasledovný text.**

***Stretnutie s neznámym***

*Už ťa niekedy rezali? Nie? Mňa už devätnásťkrát! Som celý dokatovaný. Pozri, tuto, najdlhšia jazva ide od krku až po brucho (vyhrnie si tričko). Celého ma pootvárali. A mám aj vývod! Fakt ho nechceš vidieť? Šikovná vecička, nosím ju takto po boku, len treba dávať bacha, keď sa začne plniť. Prekonal som ťažkú rakovinu, dostal som ju v osemdesiatom siedmom. Vtedy som robil námestníka v strojárenskom podniku. Mám za sebou štyri infarkty. Ten najťažší prišiel, keď som pozeral futbal. Pekný zápas to bol, no už si ani za svet neviem spomenúť, kto hral s kým. Zrazu to na mňa ide. Už som to poznal. Tak som si hneď strekol nitroglycerín pod jazyk a čakám, či to prejde, že zatiaľ dopozerám polčas. Ale nie. Pokračovalo to, a silnejšie než kedykoľvek predtým. Tak rovno do špitálu. Dodnes neviem výsledok. Už zasa sa vo mne rýpali. Postupne mi dali štyri bajpasy. Len jedno ma štve, že som si pre všetky tie choroby nedokončil karavan, ktorý som mal rozrobený. Doteraz s ním jazdím, ale je len taký polovičný. Sám si ho nakreslil, a keď bol nový, všetci v Taliansku si mysleli, že do kempu prišiel nejaký Nemec. Len vnútro som už nestihol dorobiť. Po operáciách som nevládal a dnes už vôbec nie. Umývadlo tam je, ale bez kohútika. Sprcha bez ružice. Aj kuchynská linka len akože. Ale jazdím s ním dodnes, hoci šoférovať môžem len tri hodiny denne, viac mi lekár nedovolí. Ešte si chcem užiť svet, kým mi pre vek a zdravie zoberú vodičák. Mám už sedemdesiatšesť. Hádam jednu estékáčku ešte zvládnem. Som celý dorezaný, ale neskutočne sa teším, že ešte žijem! povedal mi neznámy muž, ktorého som stretol v autoservise.*

 (Michal Hvorecký)

***Na základe prečítaného rozhodnite, či je tvrdenie pravdivé (pravda), alebo nepravdivé (nepravda). Svoju odpoveď zaznačte do tabuľky krížikom!***

|  |  |  |
| --- | --- | --- |
|  | pravda | nepravda |
| Neznámemu mužovi najväčšiu radosť prináša futbal. |  | x |
| Neznámemu mužovi sa splnil sen o skonštruovaní obytného automobilu na základe nemeckého vzoru. |  | x |
| Rozprávačovi po operáciách a infarktoch odobrali vodičský preukaz. |  | x |
| V príbehu sa ako postava objavuje aj autor textu. | x |  |
| Rozprávač príbehu je optimistický človek. | x |  |

1. **Napíšte spisovne nasledovné slovné spojenie: „... *treba dávať bacha*...“**

........treba dávať pozor.........................................................

1. **Určte druh číslovky.**

a/ devätnásťkrát ....násobná......................

b/ v osemdesiatom siedmom .....radová.......................

c/ štyri .....základná.....................

1. **Doplňte na vyznačené miesta uvedené podstatné meno v správnom tvare.**

Pricestovala na veľkolepý koncert hudobných ..hviezd................. (hviezdy).

Herečka rada privíta pomoc .rodičov...................... (rodičia).

V šesťdesiatych .rokoch................ (roky) bolo stopovanie úplne bežné.

Malá veverička sa stala .miláčikom...................... (miláčik) rodiny.

My doma neplytváme ...vodou..................... (voda).

Koláč treba piecť na miernom ...ohni........ (oheň).

S každým malým .dieťaťom....... (dieťa) je veľa ..starostí............... (starosti).

...Babičke............ (babička) vykám, ale ....dedovi............ (dedo) tykám.

1. **Koľko gramatických chýb sa nachádza v nasledovnom texte? Zakrúžkujte správnu možnosť.**

*Mi bývame v ďedinke obklopenej listnatýmy horamy. Zo stromami tu rastú aj rôzné bylinki ako napríklad repík lekárský.Ľudia, ktorích moc bilín viliečila, sú spokojný.*

A/ 10

B/ 12

C/ 14

D/ 15

1. **Ktorá definícia je správna? Zakrúžkujte správnu možnosť.**

A/ Povesť je podobná rozprávke, má jednoduchý dej. Má vždy reálny základ.

B/ V povesti vystupujú len skutočné postavy, chýbajú v nej zázračné prvky.

C/ Povesť je epický útvar, ktorý porozpráva príbeh vo veršovanej forme.

D/ Povesť je epický útvar, ktorého dej je smutný a zväčša sa končí tragicky.

1. **Určte podčiarknuté vety podľa obsahu.**

1.veta: .......opytovacia........................................

2.veta: ........opytovacia.......................................

3.veta: ........zvolacia............................................

4.veta: ........oznamovacia....................................

1. **Určte básnický prostriedok:**

Horí, ohník, horí... .....opakovanie slov.............

Ktože ho nakládol? ......básnická otázka.............

To sa chlapci,...jak oltárne sviece ......prirovnanie.....................

Košieľky... klobúčky ......zdrobneniny...................

Perečko belavé ......básnický prívlastok.........

..................................................................................................................................

Bodovanie:

1. úloha: 5
2. úloha: 1
3. úloha: 3
4. úloha: 10
5. úloha: 1
6. úloha: 1
7. úloha: 4
8. úloha: 5

Spolu: 30 bodov